62019CJ0551_RES
Kawżi magħquda C-551/19 P u C-552/19 P
ABLV Bank AS et
vs
Il-Bank Ċentrali Ewropew
Sentenza tal-Qorti tal-Ġustizzja (It-Tielet Awla) tas-6 ta’ Mejju 2021
“ Appell — Unjoni Ekonomika u Bankarja — Unjoni Bankarja — Regolament (UE) Nru 806/2014 — Riżoluzzjoni tal-istituzzjonijiet ta’ kreditu u ta’ ċerti ditti tal-investiment fil-kuntest ta’ Mekkaniżmu Uniku ta’ Riżoluzzjoni (MUR) u Fond Uniku ta’ Riżoluzzjoni — Artikolu 18 — Proċedura ta’ riżoluzzjoni — Kundizzjonijiet — Entità li qiegħda tfalli jew li x’aktarx ser tfalli — Dikjarazzjoni mill-BĊE ta’ sitwazzjoni ta’ falliment li qiegħed iseħħ jew li x’aktarx ser iseħħ — Atti preparatorji — Atti li ma jistgħux jiġu kkontestati — Inammissibbiltà ”
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Atti preparatorji – Esklużjoni – Evalwazzjoni tal-Bank Ċentrali Ewropew li tiddikjara istituzzjoni ta’ kreditu f’sitwazzjoni li qiegħda tfalli jew li x’aktarx ser tfalli – Inammissibbiltà
(Artikolu 263 TFUE; Regolament tal-Parlament Ewropew u tal-Kunsill Nru 806/2014, Artikolu 18(1)(a))
(ara l-punti 39 sa 44, 46 sa 49)
Politika ekonomika u monetarja – Politika ekonomika – Mekkaniżmu Uniku ta’ Riżoluzzjoni ta’ istituzzjonijiet ta’ kreditu u ta’ ċerti ditti tal-investiment – Adozzjoni ta’ skema ta’ riżoluzzjoni – Kundizzjonijiet – Rekwiżit tal-ħeffa – Funzjonijiet distinti tal-Bord Uniku ta’ Riżoluzzjoni u tal-Bank Ċentrali Ewropew (BĊE) – Responsabbiltà tal-Bord
[Regolament tal-Parlament Ewropew u tal-Kunsill Nru 806/2014, Artikolu 18(1)(b) u Artikolu 86(2)]
(ara l-punti 55, 56, 60 sa 75)
Sunt
Ir-rikorrenti huma ABLV Bank AS, li hija istituzzjoni ta’ kreditu stabbilita fil-Latvja u l-kumpannija omm tal-grupp ABLV (Kawża C-551/19 P), kif ukoll tal-azzjonisti ta’ ABLV Bank AS (Kawża C-552/19 P). ABLV Bank Luxembourg SA hija istituzzjoni ta’ kreditu stabbilita fil-Lussemburgu, li tikkostitwixxi waħda mis-sussidjarji tal-grupp ABLV u li tagħha ABLV Bank hija l-azzjonista unika. Dawn iż-żewġ stabbilimenti kienu kkunsidrati bħala sinjifikattivi u kienu, f’dan ir-rigward, suġġetti għas-superviżjoni tal-Bank Ċentrali Ewropew (BĊE) fil-kuntest tal-mekkaniżmu superviżorju uniku introdott mir- Regolament ta’ Superviżjoni Uniku (
1
) (iktar ’il quddiem ir-“Regolament MSU”).
Fit-13 ta’ Frar 2018, id-Dipartiment tat-Teżor tal-Istati Uniti tal-Amerika ppubblika l-intenzjoni tiegħu li jadotta miżuri speċjali sabiex jimpedixxi lill-grupp ABLV milli jkollu aċċess għas-sistema finanzjarja f’dollari Amerikani (USD). Wara dan l-avviż, il-grupp sab ruħu f’diffikultà, u dan wassal għall-bidu tal-eżami tal-adozzjoni ta’ riżoluzzjoni prevista mir-Regolament Mekkaniżmu Uniku ta’ Riżoluzzjoni (
2
) (iktar ’il quddiem ir-“Regolament MUR”).
Il-proċedura ta’ riżoluzzjoni hija proċedura kumplessa li, skont il-każ, tinvolvi diversi awtoritajiet Ewropej, bħall-BĊE, il-Bord Uniku ta’ Riżoluzzjoni (iktar ’il quddiem il-“Bord”), il-Kummissjoni Ewropea u l-Kunsill tal-Unjoni Ewropea, kif ukoll l-awtoritajiet nazzjonali ta’ riżoluzzjoni kkonċernati.
F’dan il-każ, fit-18 ta’ Frar 2018, il-BĊE inkariga lill-Finanšu un kapitāla tirgus komisija (il-Kummissjoni tas-Swieq Finanzjarji u tal-Kapital, il-Latvja), awtorità nazzjonali ta’ riżoluzzjoni tal-Latvja, li timponi moratorju sabiex ABLV Bank tkun tista’ tistabbilizza s-sitwazzjoni tagħha. Hija stiednet ukoll lill-Kummissjoni għas-superviżjoni tas-settur finanzjarju, awtorità nazzjonali ta’ riżoluzzjoni tal-Lussemburgu, sabiex tieħu miżuri simili fir-rigward ta’ ABLV Bank Luxembourg.
Skont ir-Regolament SRM, fit-22 ta’ Frar 2018, il-BĊE kkomunika lill-Bord l-abbozz ta’ evalwazzjoni tiegħu dwar is-sitwazzjoni ta’ falliment li kien qed iseħħ jew li x’aktarx ser iseħħ ta’ ABLV Bank u ta’ ABLV Bank Luxembourg. Fit-23 ta’ Frar 2018, huwa ddikjara li ABLV Bank u ABLV Luxembourg kienu qegħdin ifallu jew x’aktarx kienu ser ifallu (
3
). Fl-istess jum, madankollu, il-Bord qies li miżura ta’ riżoluzzjoni fir-rigward ta’ dawn il-banek ma kinitx neċessarja fl-interess pubbliku (
4
).
Permezz ta’ rikorsi tat-3 ta’ Mejju 2018 ippreżentati quddiem il-Qorti Ġenerali (
5
), ir-rikorrenti talbu l-annullament tal-atti tal-BĊE li jikkonkludu li l-banek kienu meqjusa li fallew jew x’aktarx kienu ser ifallu. Permezz ta’ digrieti tas-6 ta’ Mejju 2019, il-Qorti Ġenerali ċaħdet ir-rikorsi bħala inammissibbli, billi qieset li l-atti kkontestati kienu jikkostitwixxu miżuri preparatorji fil-proċedura intiża sabiex tippermetti lill-Bord jieħu deċiżjoni (
6
).
Il-Qorti tal-Ġustizzja tiċħad l-appelli tal-appellanti. Fis-sentenza tagħha, hija tiddistingwi l-funzjonijiet tal-Bord u tal-BĊE.
Il-kunsiderazzjonijiet tal-Qorti tal-Ġustizzja
Permezz tal-ewwel aggravju tagħhom, l-appellanti sostnew li, sabiex tevalwa l-ammissibbiltà tar-rikorsi, il-Qorti Ġenerali kellha tieħu inkunsiderazzjoni l-evalwazzjoni tal-falliment tal-banek magħmula mill-BĊE.
Il-Qorti tal-Ġustizzja tikkunsidra li l-Qorti Ġenerali ma kisritx il-ġurisprudenza li tipprovdi li, sabiex tiġi evalwata l-ammissibbiltà ta’ rikors, għandha tiġi analizzata s-sustanza tal-att ikkontestat, permezz tal-kriterji oġġettivi li huma l-kontenut tiegħu, il-kuntest tal-adozzjoni tiegħu u s-setgħat tal-istituzzjoni li adottatu. Barra minn hekk, huwa mingħajr żball ta’ liġi li l-Qorti Ġenerali ħadet inkunsiderazzjoni wkoll l-intenzjoni tal-BĊE, billi ħalliet madankollu dan il-kriterju suġġettiv rwol komplementari.
Skont il-Qorti tal-Ġustizzja, huwa żbaljat li jiġi preżunt li l-atti kollha tal-istituzzjonijiet għandhom natura deċiżjonali, sakemm ma jiġix indikat b’mod ċar li dan ma huwiex il-każ. L-użu ta’ tali preżunzjoni jmur kontra l-ġurisprudenza mfakkra mill-Qorti tal-Ġustizzja. Bi tweġiba għall-argumenti tal-appellanti, il-Qorti tal-Ġustizzja tirrileva li l-evalwazzjoni, mill-BĊE, tal-proporzjonalità tal-miżura prevista ma hijiex prova suffiċjenti li tikkonferma n-natura vinkolanti ta’ dan l-att ta’ evalwazzjoni. Fil-fatt, kwalunkwe miżura għandha tikkonforma mal-prinċipji ġenerali tad-dritt tal-Unjoni, b’mod partikolari mal-prinċipju ta’ proporzjonalità, b’tali mod li l-proporzjonalità ta’ miżura tista’ tiġi analizzata f’att intermedjarju matul proċedura amministrattiva li tinkludi diversi stadji. Fir-rigward tal-fatt li l-BĊE jipproċedi bil-komunikazzjoni u l-pubblikazzjoni tal-atti inkwistjoni, dan ma jimplikax li huwa ried jagħtihom natura vinkolanti u lanqas li l-imsemmija atti għandhom min-natura tagħhom tali natura. Fir-rigward tal-affermazzjoni, mill-BĊE, tal-likwidazzjoni inevitabbli tal-istituzzjonijiet ta’ kreditu, il-Qorti tal-Ġustizzja tirrileva li tali likwidazzjoni ma seħħitx minħabba atti tal-BĊE, iżda permezz ta’ deċiżjoni tal-azzjonisti wara d-deċiżjoni tal-Bord li tipprovdi li ma kienx neċessarju, fl-interess pubbliku, li jiġu applikati dispożittivi ta’ riżoluzzjoni.
Qabel ma tirrispondi għat-tieni aggravju, il-Qorti tal-Ġustizzja tenfasizza l-karatteristiċi tar-Regolament SRM. Wieħed mill-għanijiet ta’ dan ir-regolament huwa li jiġu adottati deċiżjonijiet rapidi, sabiex l-istabbiltà finanzjarja ma tiġix ippreġudikata. Issa, ir-rikonoxximent tan-natura deċiżjonali tal-evalwazzjoni, mill-BĊE, tal-falliment li qed iseħħ jew li x’aktarx ser iseħħ ta’ entità jista’ jaffettwa b’mod sinjifikattiv il-ħeffa tal-proċedura. Barra minn hekk, il-Qorti tal-Ġustizzja tirrileva li l-fatt li jiġi previst rikors ġudizzjarju biss kontra d-deċiżjonijiet tal-Bord (
7
) jidher li jikkonferma li l-leġiżlatur ma kellux l-intenzjoni li jirrikonoxxi lill-BĊE kompetenza deċiżjonali f’dan il-qasam.
Il-Qorti tal-Ġustizzja tfakkar li l-Bord jista’ jadotta sistema ta’ riżoluzzjoni biss meta jiġu ssodisfatti tliet kundizzjonijiet (
8
) peress li ma teżisti l-ebda prospett raġonevoli li l-miżuri minbarra r-riżoluzzjoni jipprekludu n-nuqqas tagħha f’terminu raġonevoli, u l-ħtieġa, fl-interess pubbliku, tal-adozzjoni ta’ miżura ta’ riżoluzzjoni.
Il-Qorti tal-Ġustizzja ssostni li l-evalwazzjoni, mill-BĊE, tal-falliment li kien qed iseħħ jew li x’aktarx ser iseħħ tikkonċerna biss waħda minn dawn il-kundizzjonijiet. Barra minn hekk, hija tirrileva li l-evalwazzjoni hija rwol prijoritarju tal-BĊE minħabba l-perizja tiegħu u l-aċċess tiegħu għall-informazzjoni prudenzjali. Madankollu, il-Bord jista’ jwettaq huwa stess l-evalwazzjoni tal-falliment li qed iseħħ jew li x’aktarx ser iseħħ, pereżempju meta l-BĊE jqis li ma hemmx falliment li kien qed iseħħ, u huwa għandu kompetenza esklużiva sabiex jiddetermina jekk it-tliet kundizzjonijiet humiex issodisfatti. Huwa ma huwiex marbut bl-evalwazzjoni tal-BĊE u jista’ ma jkunx jaqbel ma’ din l-evalwazzjoni. Għall-kuntrarju, huwa l-kompitu tagħha li tikkoreġi irregolarità meta jkunu previsti r-rikorsi ġudizzjarji kontra d-deċiżjonijiet tagħha (
9
).
Skont il-Qorti tal-Ġustizzja, il-BĊE għandu kompetenza partikolari bħala awtorità ta’ superviżjoni. Madankollu, id-distinzjoni bejn is-sorveljanza u r-riżoluzzjoni tal-istituzzjonijiet ta’ kreditu tibqa’ mingħajr konsegwenza fuq att ta’ rtirar ta’ approvazzjoni ta’ entità: att ta’ rtirar ta’ awtorizzazzjoni ta’ entità għalhekk ma huwiex ekwivalenti għal evalwazzjoni li entità qed tfalli jew x’aktarx ser tfalli.
(
1
)	Artikolu 6(4) tar-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).
(
2
)	Ir-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU L 225, 30.7.2014, p. 1)
(
3
)	Skont il-punt (a) tal-ewwel subparagrafu tal-Artikolu 18(1) tar-Regolament SRM.
(
4
)	Skont il-punt (c) tat-tieni subparagrafu tal-Artikolu 18(1) u l-Artikolu 18(5) tar-Regolament SRM:
(
5
)	Kawżi T-724/18 u T-184/18
(
6
)	Permezz ta’ atti ppreżentati wkoll fil-Qorti Ġenerali fit-3 ta’ Mejju 2018, ir-rikorrenti ppreżentaw rikorsi intiżi għall-annullament tad-deċiżjonijiet tal-Bord tat-23 ta’ Frar 2018 (T-280/18 u T-282/18). Dawn ir-rikorsi huma pendenti quddiem il-Qorti Ġenerali.
(
7
)	L-Artikolu 86(2) tar-Regolament SRM.
(
8
)	Punti (a) sa (c) tal-ewwel subparagrafu tal-Artikolu 18(1) tar-Regolament SRM.
(
9
)	L-Artikolu 86(2) tar-Regolament SRM.